Komission asetus (EY) N:o 1470/98, annettu 1 päivänä heinäkuuta 1998, asetuksella (EY) N:o 703/97 perustetun riisialan kumulatiivisen perintäjärjestelmän pidentämisestä ylimääräisellä kokeilukaudella



Virallinen lehti nro L 194 , 10/07/1998 s. 0005 - 0006



KOMISSION ASETUS (EY) N:o 1470/98, annettu 1 päivänä heinäkuuta 1998, asetuksella (EY) N:o 703/97 perustetun riisialan kumulatiivisen perintäjärjestelmän pidentämisestä ylimääräisellä kokeilukaudella EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1), sellaisena kuin se on muutettuna asetuksella (EY) N:o 192/98 (2), ja erityisesti sen 11 artiklan 4 kohdan ja 21 artiklan, sekä katsoo, että komission asetuksella (EY) N:o 703/97 (3), sellaisena kuin se on muutettuna asetuksella (EY) N:o 1403/97 (4), perustettiin kumulatiivinen perintäjärjestelmä 1 päivän heinäkuuta 1997 ja 30 päivän kesäkuuta 1998 väliseksi kokeilukaudeksi esikuoritun riisin tuonnista kannettavien tiettyjen tullien määrittämiseksi; tämän järjestelmän soveltamiseksi määrättyjen kahden kokeilukauden tulosten puuttuessa arviointia ei voitu tehdä; näin ollen on syytä pidentää kumulatiivista perintäjärjestelmää tämän asetuksen voimaantulon ja 31 päivän joulukuuta 1998 välisellä ylimääräisellä kokeilukaudella, ja viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla 1. Pidennetään asetuksella (EY) N:o 703/97 1 päivän heinäkuuta 1997 ja 30 päivän kesäkuuta 1998 väliseksi kokeilukaudeksi perustettua kumulatiivista perintäjärjestelmää (KPJ) tämän asetuksen voimaantulon ja 31 päivän joulukuuta 1998 välisellä ylimääräisellä kokeilukaudella. Asetuksen (EY) N:o 703/97 säännöksiä sovelletaan, jollei tämän asetuksen säännöksistä muuta johdu. 2. Asetuksen (EY) N:o 703/97 2 artiklan 2 kohdan mukainen tuojien rekisteröinti pysyy voimassa koko ylimääräisen kokeilukauden ajan. 3. Kun tuoja hakee ensimmäistä kertaa tuontitodistusta ylimääräiselle kokeilukaudelle, hän voi koko kyseessä olevan kauden ja kaikkien tuomiensa erien osalta lopullisesti: - peruuttaa asetuksen (EY) N:o 703/97 2 artiklan 2 kohdan c alakohdan mukaisesti tehdyn ilmoituksen - ilmoittaa, haluaako hän mukauttaa tuontitullit asetuksen (EY) N:o 703/97 10 artiklan 2 kohdan mukaisesti. 4. Asetuksessa (EY) N:o 703/97 tehdyillä viittauksilla: - kokeilukauteen - kokeilukauden ensimmäiseen puoliskoon tai toiseen puoliskoon - kokeilukauden ensimmäiseen ja/tai toiseen puoliskoon tarkoitetaan ylimääräistä kokeilukautta. 5. Korvataan asetuksen (EY) N:o 703/97 liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä heinäkuuta 1998. Komission puolesta Franz FISCHLER Komission jäsen (1) EYVL L 329, 30.12.1995, s. 18 (2) EYVL L 20, 27.1.1998, s. 16 (3) EYVL L 104, 22.4.1997, s. 12 (4) EYVL L 194, 23.7.1997, s. 2 LIITE Asetuksen (EY) N:o 703/97 10 artiklan 3 kohta >KAAVION ALKU> (Jäsenvaltion nimi) KPJ-viranomainen: Päivämäärä: a) b) c) d) e) f) g) h) i) j) k) KPJ-tuojan nimi ja osoite (2 artiklan 2 kohta) Vapaaseen liikkeeseen luovuttamisen paikka ja päivämäärä Tuodun tuotteen CN-koodi Alkupe- rämaa Määrä (tonnia) Ilmoitettu tuontihinta (ecua/t) Vapaaseen liikkeeseen luovuttamis- hetkenä sovellettava tulli (ecua/t) Todetun tuontihinnan perusteella laskettu tulli (ecua/t) Erotus g - h (ecua/t) Erotuksen perustelut Luppusumma e × i (ecua) a) b) c) d) e) f) g) h) Muun kuin KPJ-tuojan nimi ja osoite Vapaaseen liikkeeseen luovuttamisen paikka ja päivämäärä Tuodun tuotteen CN-koodi Alkuperämaa Määrä (tonnia) Ilmoitettu tuontihinta (ecua/t) Vapaaseen liikkeeseen luovuttamishetkenä sovellettava tulli (ecua/t) Huomautuksia (aromaattinen riisi jne.) >KAAVION LOOPU>